In 't nuujs - Zuud-Europa

## 2020
;29 december
In Kroatië vèntj 'nen aerdsjóddel mit 'n krach van 6,4 plaats. Zeker zès luuj kómme hiebie óm en tientalle rake gewóndj. De sjók is bis in Duutsjlandj te veule.

;30 oktober
Turkieë en Griekelandj waere geraak daor 'ne krachtigen aerdsjóddel. 116 luuj vènje d'n doed, de mieste in Turkieë.

;9 september
't Vlöchtelingekamp Moria op Lesbos brentj bekans compleet oet. De doezende vlöchtelinge sjlaon op de vlöch.

;28 miert
Italië geit es ierste landj op de waereld de grens van 10.000 sjterfgevel aan COVID-19 veurbie.

;27 miert
Naord-Macedonië kump es dertigste landj bie de NAVO.

;22 miert
In Kroatië vèntj 'nen aerdsjóddel plaats mit 'n krach van 5,3 op de Memènt-Magnitudesjaol. De hoofsjtad Zagreb laog kortbie 't epicentrum; me melt einen doeje en väöl materieel sjaoj.

;8 miert
De Italiaanse regering lègk wiedgaonde quarantainemaotraegele op aan diverse regio's in 't noorde. De maotraegele, die e kwart van de ganse bevolking treffe, zeen gemeindj óm de verbreiing van COVID-19 taege te gaon. De volgenden daag waere die maotraegele van krach in gans 't landj.

## 2019
;26 november
In Albanië gebäört 'ne zjwaoren aerdsjóddel. Zoe'n 50 luuj kómme óm.

;10 november
* *Zuud-Europa*: In Sjpanje waere obbenuujs parlemèntsverkezinge gehauwe, naodet de veurige gein regering voortbrachte. Ouch noe blieve de sociaal-democrate de groetste, allewel de rechse partieje wel winne.

;14 oktober
't Perces taege neuge Catalaanse politici die in 2017 e rifferendum oetsjreve en de ónaafhenkelikheid oetrepe waere veroerdeild tot sjtraofe bis dertien jaor.

;5 september
't Links kabinèt-Conte II weurt ingezjwaore.

;20 augustus
Nao waeke van regeringscrisis beujt d'n Italiaanse premier Giuseppe Conte zien óntsjlaag aan. Hae lègk de sjöld van de crisis bie de extreemrechse Lega Nord.

;9 juli
Bie de Greekse parlementsverkezinge wintj de rechs-conservatief partie Nea Dimokratia mit bekans 40% van de sjtumme. Kyriakos Mitsotakis weurt de nuje premier. Hae volg Alexis Tsipras vanne linkspopulistische SYRIZA op. Dees partie verloor hendig, mer is nog de twiede in 't landj.

;7 juli
De centrumrechse partie Nea Dimokratia wintj de parlemèntsverkezinge in Grekelandj en versjleit daomit de regerende Syrizapartie van premier Alexis Tsipras.

;23 juni
Bie herverkezing wintj obbenuujts de oppositiekandidaat Ekrem İmamoğlu 't börgemeistersjap van Istanbul. De AK-partie van presidentj Erdoğan hauw op hersjtumming aangedrónge.

;28 april
Bie parlemèntsverkezinge in Sjpanje weurt de sociaaldemocratische PSOE de groetste partie.

;17 april
Op 't vakantie-eilandj Madeira kómme 29 Duutsje toeriste óm 't laeve bie 'n óngelök mit 'nen touringcar.

;12 fibberwarie
* In Sjpanje begintj 't perces taege de Catalaanse regioregering die in 2017 de ónaafhenkelikheid oetreep. De politici waere verdach van misbroek van euverheidsgeld en rebellie. In 't landj weurt gekald van 't 'perces van d'n iew'.
* Macedonië verangert ziene naam officieel nao *Rippubliek Noord-Macedonië*. Hiemit weurt e lankjäörig dispuut mit Griekelandj opgelos.

## 2018
;10 december
In 'n discotheek inne ómgaeving vanne Itteljaense havesjtad Ancona, ane Adriatische Zie, kómme zès luuj óm 't laeve, naodet pennik oetbrik.

;26 augustus
Jos B., de verdachte van de maord op Nicky Verstappen, weurt in Sjpanje opgepak.

;14 augustus
Bie Genua sjtort e sjnaelwaegviaduk in. Hiebie valle 43 doeje.

;6 augustus
Oppe sjnelwaeg kórtbie de Italiaanse sjtad Bologna óntplof 'ne tankwage. Daobie vèlt eine doeje. Mier es zestig luuj rake gewóndj.

;26 juli
Door bósjbrenj inne buurt vanne Greekse huidsjtad Athene kómme mier es tachetig luuj óm 't laeve.

;25 juni
De zittende presidentj Erdoğan wintj mit 'n absolute mierderheid de Törkse verkezinge. Zien AK-partie haet 42,5% vanne sjtumme behaold. 

;1 juni
Mariano Rajoy weurt mit 'n aangenome motie van wantroewe aafgezat es premier van Sjpanje.

;31 mei
Italië krieg esnog e kabinet besjtaond oete Viefsjterrebewaeging en Lega Nord.

;27 mei
Naodet d'n Italiaanse presidentj Sergio Mattarella weigert d'n econoom Paolo Savona es minister van Financië te acceptere, brik óngerhanjelaer Giuseppe Conte de vörming van 'n regering mit Lega Nord en de Viefsjterrebewaeging aaf. Hie-op sjrief Mattarella nuuj verkezinge oet en formeert hae 'n technocratische regering mit Carlo Cottarelli es premier. 

;3 mei
De Baskische aafsjeiingsbewaeging ETA hèlt formeel op te besjtaon.

;25 miert
Ex-regiopresidentj van Catalonië Carles Puigdemont is opgepak in Duutsjlandj. Zien arrestatie veroerzaak väöl ophöf inne Catalaanse sjtaej.

;4 miert
In Italië weurt gesjtump. De rechse Viefsjtarebewaeging en Lega höbbe de meiste sjtumme behaold.

## 2017
;21 december
In Catalonië winne de separatistische partieje de vervreugde regionaal verkezinge.

;18 december
Sebastian Kurz weurt geïnstalleerd as bondjskanseleer van Oesteriek.

;29 november
De veurmalige Bosnisch-Kroatischen aorlogsmisdadiger Slobodan Praljak weurt door 't Joegosjlaviëtribunaal veroerdeild tot twintig jaore gevangenissjtraof. De man plaegde direk nao d'n oetsjpraok zelfmaord door cyaankali in te sjlikke, e doejelik gif.

;22 november
D'n Bosnisch-Servischen aad-ginneraal Ratko Mladic weurt door 't Joegosjlaviëtribbenaal veroerdeild tot 'n laeveslange gevangenissjtraof waeges aorlogsmisdade tiedes d'n Bosnischen Börgeraorlog.

;27 oktober
't Parlemèntj van Catalonië reup de ónaafhenkelikheid oet. Daenzelfden daag sjteit de Sjpaanse senaat de lenjelike regering toe óm Catolonië ónger curateel te sjtèlle.

;19 oktober
De Sjpaanse regering van Mariano Rajoy pas artikel 155 van de gróndjwèt toe óm Catalonië zien autonomie aaf te pakke. De Catalaanse regiopremier Carles Puigdemont dreig hie-op einziejig de ónaafhenkelikheid oet te rope.

;16 oktober
Bie bósbrenj in Portugal en Sjpanje kómme 36 luuj óm 't laeve.

;1 oktober
De Regioregering van Catalonië hilt e rifferendum euver de aafsjeiing van Sjpanje. De Sjpaanse regering blokkeert dit en perbeert mit väöl pelissiegeweld de sjtumming te veurkómme. Bie confrontaties tösse de Sjpaanse pelissie en Catalaanse separatiste raakde volges de lokaal regering 844 luuj gewóndj, waovan twie ernsjtig. Get mier es twie miljoen van de vief miljoen keesgerechtigde in Catalonië höbbe gesjtumd; daovan zouw 90 procent veur ónaafhenkelikheid zien.

;17 augustus
Op de La Rambla, ein zier bekinde promenade in Barcelona, is e besjtelböske ingerede op luuj. 't Nederlandse Minesterie van Boetelandse Zake meld det drie Nederlanders bie de aansjlaag gewóndj zien geraak. Ein vrouw oet 't Belsj is óm 't laeve gekómme. IS zouw d'n aansjlaag höbe opgeëis. Nao d'n aansjlaag woorte klopjachte op meugelike daders georganiseerd. In Alcanar woort 'n explosief tot óntplóffing gebrach bie de arrestatie van eine van de verdachte. Twie verdachte kwame hie óm 't laeve. 'n Angere veurtvluchtige woort nao e incident op de Avinguda Diagonal in 't dörp Sant Just Devern doedgesjote. Inne kösplaats Cambrils, hónjerd kilomaeter ten zuje van Barcelona reed 'nen auto opnuuj op luuj in; dees keer woorte de terroriste aevel gesjtop. Daonao volgde 'n sjeetpartie. De pelissie sjakelde veer verdachte ónmiddelik oet, 'ne viefde sjtorf get later in 't krenkehoes. D'n besjtuurder van 't böske woort oetindelik op 21 augustus 2017 doedgesjote in 'n wiengaard kórtbie 't dörpke Subirats. Veer verdachte (de euverlaevende vanne terreurcel) zien opgepak en weure veurgeleid veur de rechter.

;21 juli
Op 't Greekse eilandj Kos zien twie doeje en zaeker hónjerd gewónje gevalle nao 'nen aerdsjöddel mit 'n krach van 6,7 op de sjaol van Richter. Inkel historische geboewer woorte besjaedig. 't Kórtbiegelaege Törkse Bodrum woort getroffe door 'ne kleine tsunami.

;18 juni
Bie bósbrenj in Portugal zien minstes 62 luuj óm 't laeve gekómme. De autoriteite höbbe de noedtoesjtandj oetgereupe.

;12 juni
Bie 'n aerdsjóddel op 't Griekse eilandj Lesbos is zaeker ein persoen óm 't laeve gekómme.

;18 april
Twelf luuj kómme óm bie e óngelök mit 'nen helikopter in de Törkse provincie Tunceli.

;17 april
* Op de Middellandse Zie weurt e recordaantal vlöchtelinge gered. 't Geit óm 8.500 luuj die d'n euversjtaek van Libië nao Italië wilde make. Vermeudelik zien zaeve luuj verdrónke.
* E Zjwitsers vleegmesjien sjtort denaer baove 't Portugese dörpke Tires, get westelik van Lissabon. Vief luuj kómme óm 't laeve.

;16 april
In Turkieë sjtump de bevólking in e referendum veur achtien wieziginge in de Gróndjwet, waomit de president Erdoğan mier mach krieg. 't Goof 'n mierderheid van 51%. 

;15 april
De Italiaanse superiewlinge Emma Morano sjtörf op 117-jäörige laeftied. Zie waor daomit de letste persoen die nog in de neugetiende iew gebaore waor.

;8 april
De Baskische aafsjeiingsbewaeging Euskadi Ta Askatasuna (baeter bekind es "ETA") laevert häör wapes en sjpringsjtóf in, wat óngerdeil is van de wapesjtilsjtand dae in 2011 geteikend woort.

;28 miert 
Meugelik zien 140 migrante veur de Libische kös verdrónke.

;20 miert
Op de Middellandse Zie tösse Libië en Italië woorte binne 24 oer mier es 3.300 migrante gered.

;8 miert
Op 't Maltese eilandj Gozo sjtort de Blauw Vènster in nao 'nen hevige sjtórm.

;5 fibberwarie
In versjillende Törkse provincies weure 420 vermeudelike aanhengers van de terreurorganisatie Islamitische Sjtaot ópgepak.

;19 jannewarie
'n Lawine verweus 'n hotel in de Italiaanse plaats Farindola. 29 doeje zien geborge.

;9 jannewarie
In 't Zjwitserse Genève weure óngerhanjelinge  tösse de Greeks- en de Turks-Cyprioten euver de hereiniging van Cyprus hervat.

;7 jannewarie
* De vreugere Portugese premier en presidentj Mario Soares sjtörf op 92-jäörige laeftied.
* Op bevel van d'n Törkse president Recep Tayyip Erdoğan weure 8.400 ambtenare óntsjlage.

;5 jannewarie
Bie 'nen bómaansjlaag in de Törkse sjtad İzmir valle twie doeje en vief gewónje. Vólges de Törkse regering zit de verbaoje partie PKK achter d'n aansjlaag.

;4 jannewarie
De veurmalige premier van Kosovo, Ramush Haradinaj, weurt door de Franse pelissie opgepak op 't vleegveldj Basel-Mulhouse waeges de aan höm ten laste gelègde aorlogsmisdade in de Kosovo-aorlog taege Serviërs. Hae woort ouch in 2008 en 2012 opgepak, mer woort sjnel vriegesjpraoke waeges 't óntbraeke van bewies. De Kosovaarse regiering haet 't Servisch arrestatiebevel sjerp veroerdeild.

;1 jannewarie
Bie 'n sjeetpartie in 'n nachclub in Istanbul valle zeker 39 doeje en versjillende gewónje. Eine van de sjlachoffers kump oet Haotele.

## 2016
;19 december
De Róssischen diplomaat en ambassadeur Andrei Karlov woort tiedes zien bezeuk aan 'n fototentoonsjtelling in de Turkse hoofsjtad Ankara doedgesjote.

;30 oktober
Alweer raak 'ne zjwaoren aerdsjóddel 't midde van Italië, noe mit 'n krach van 6,5. Väöl ieder al verzjwaakde boewe sjtorte noe gans in.

;26 oktober
In Midde-Italië vènje obbenuujs twie aerdsjóddele plaats, eine van 5,5, d'n angere van 6,1 op de MM-sjaol.

;4 september
Moojer Theresa weurt heilig verklaord.

;24 augustus
In midde-Italië (Latium, Umbië, Abruzze en Marke) vintj 'n aerdsjóddel plaats mit 'n krach van 6,0. Hie bie valle diverse doeje.

;15 juli
't Turks laeger verrich mit diverse acties in Istanbul en Ankara 'n couppoging taegen 't bewindj van Erdoğan.

;23 april
De Turks-Nederlandse columniste Ebru Umar weurt in Turkieë opgepak óm kritiek op de Turkse presidentj Erdoğan.

;24 miert
Radovan Karadžić, de vreugere veurman van de Serviërs in Bosnië-Hercegovina, weurt sjöljig bevónge aan genocide en misdaode taege de minsjheid en veroerdeild tot 40 jaor gevangenis.

;13 miert
In de Turkse hoofsjtad Ankara weurt obbenuujs 'ne zelfmaordaansjlaag geplaeg.

;12 jannewarie
Op de Sultan Ahmetplei in Istanbul vèntj 'n zelfmaordaansjlaag plaats. Hiebie kómme tien luuj óm 't laeve, veural Duutsje toeriste. De Turkse regering wies Islamitische Sjtaot es de sjöldige aan.

## 2015
;20 december
Bie parlemèntsverkezinge in Sjpanje verluus de regerende Volkspartie (PP); 't landj krieg veur 't iers saer de inveuring van de democratie e parlemènt zónger absolute mierderheid.

;24 november
't Turks laeger sjut e Russisch vleegmesjien denaer, wat nae Turkieë zaet baove Turks gróndjgebeed vluug.

;1 november
In Turkieë haolt de AK-Partie van presidèntj Erdoğan 'n absolute mierderheid. Internationaal waornummers sjpraeke van ónierlike verkezinge mit väöl mediacensuur en intimidatie.

;10 oktober
Bie 'n vreidesdemonstratie in Ankara waere twie zelfmaordaansjleeg geplaeg, wobie 10 doeje valle.

;20 september
Bie nuuj verkezinge in Grekelandj blief de Syriza-partie van premier Alexis Tsipras de groetste.

;13 juli
Nao 'n marathonvergaoring van 31 oer sjlete de eurolenj 'n akkaord euver nuje sjteun aan Grekelandj. Dit landj mót daoveur ingriepende hervörminge daorveure. Hiemit weurt 'ne Grexit veurkómme.

;10 juli
De Griekse regering kump asnog mit e pakkèt bezunigingsmaotraegele óm 't landj te hervörme. Die haop daomit de financiële sjteun van de EU en 't IMF trök te kriege.

;5 juli
De Griekse regering sjrief e rifferendum oet euver 't al of neet daorveure van hervörminge óm blievende financiële sjteun te kriege. 't Rizzelteert in 'n euverwinning veur 't nae-kamp.

;27 juni
Nao e compleet vasgeloupe euverlèk verliet de Greekse minister van financië, Jannis Varoufakis, de óngerhanjelinge euver nuuj noedlieninge. Te verwachte vilt det Grekelandj noe failliet geit.

;18 juni
't Vaticaan brèngk de encycliek *[[Laudato si']]* oet, de twiede van paus Franciscus. Hie-in sjprik hae zich ónger mie oet euver milieuvervoeling.

;7 juni
Bie de parlemèntsverkezinge in Turkieë verluus de AK-partie van presidentj Recep Tayyip Erdoğan de absolute mierderheid. Dit kump veural daordet de HDP de keesdörpel haolt.

;25 mei
Bie lokaal en regionaal verkezinge in Sjpanje verluus de regerende Volkspartie sjterk, te gunste van veural nuuj partieë.

;19 april
'n Boot mit taege de zaevehóngerd vlöchtelinge zènk op de Middellandse Zie veur de kös van Libië. De Italiaanse merien zèt 'n reddingsactie op, meh de aldermieste luuj lieke verdrónke.

;11 fibberwarie
Kaptein Francesco Schettino, dae in 2012 zie sjeep *Costa Concordia* deeg vergaon, weurt tot zèstien jaor cel veroerdeild.

;25 jannewarie
De parlèmentsverkezinge in Griekelandj waere gewonne daor de extreemlinkse partie Syriza, die häöre leier Alexis Tsipras direk d'n angeren daag as premier weurt geïnstalleerd.

## 2014
;10 augustus
De ierste direkte presidentsverkezinge in Turkije waere gewónne daor de zittende premier Recep Tayyip Erdoğan.

;19 juni
Keuning Juan Carlos van Sjpanje trejt aaf en weurt opgevolg daor ziene zaon Felipe.

;2 juni
Keuning Juan Carlos van Sjpanje maak bekèndj te gaon aaftrejje te gunste van ziene zaon Felipe.

;13 mei
In 'ne koel in Turkije gebäört op twie kilomaeter deepde 'n explosie, wobie 301 kómpele ómkómme.

;27 april
Paus Franciscus verklaort zien veurgengers Johannes XXIII en Johannes Paulus II heilig.

;30 miert
De ómsjtrejje AK-partie van premier Erdoğan wèntj de gemeinteraodsverkezinge in Turkije.

;23 miert
Adolfo Suárez, d'n ierste premier van democratisch Sjpanje, sjtörf op 81-jäörige laeftied.

;13 fibberwarie
D'n Italiaanse premier Enrico Letta trejt aaf naodat zien eige partie, de PD, 't vertroewe in häöm opzaet.

## 2013
;24 juli
'nen Hoegesjnelheidstrein vluug in Santiago de Compostella van de baon; hiebie valle 78 doeje. De machinis had in dezen drej väöls te hel gevare.

;1 juli
Kroatië weurt as 28e landj lid van de EU.

;24 juni
Silvio Berlusconi weurt veroerdeild tot 7 jaor gevangenis en iewige oetsjleting van publieke functies. Ómdat hae baove de 70 is, zal hae dae sjtraaf neet mótte oetzitte.

;13 mei
In 't 'Ruby-percès' taege Silvio Berlusconi, de vreugere premier van Italië, eis d'n aanklager 6 jaor gevangenis.

;6 mei
Giulio Andreotti, de zevevawdige premier van Italië, sjtörf op 94-jäörige laeftied.

;30 april
De Sjpaansen 'dopaasjdokter' Eufemiano Fuentes weurt tot e jaor gevangenis veroerdeild.

;28 april
In Italië weurt 't kabinèt-Letta beëidig. Dit markeert 't èndj van 'n maonjelang politieke impas.

;13 miert
D'n Argentijnse kardinaal Jorge Maria Bergoglio weurt tot paus gekoze; hae nump de naam *[[Franciscus (paus)|Franciscus I]]* aan.

;28 fibberwarie
Paus Benedictus XVI trejt aaf en geit zich *paus emeritus* neume.

;25 fibberwarie
Bie verkezinge veur 't Italiaans parlemènt weurt de centrumlinkse partiej van Pier Luigi Bersani de groetste in zoewel 't Hoes van Aafgevaerdigde as de Senaat. Hae zal aevel wel mit anger partieje mótte samewirke óm 'n regering te vörme.

;11 fibberwarie
Paus Benedictus XVI kunjig zien aaftrejje per 28 fibberwarie as. aan.

## 2012
;26 oktober
De zakeman en vreugere premier van Italië Silvio Berlusconi weurt veroerdeild tot 4 jaor gevangenis óm fiscaal fraude.

;17 juni
Nao de mislökde regeringsvörming waere in Grekelandj obbenuujs parlemèntsverkezinge gehawwe. De Europagezinje partieje lieke hiebie get te winne.

;20 mei
Bie 'nen aerdsjóddel van 6,0 op de MM-sjaol mit 't epicentrum kortbie Bologna valle 7 doeje en versjillende gewónje. De sjaoj aan historische boewe is enorm.

;19 mei
Op 'n sjaol in Brindisi, Italië, weurt 'ne bomaansjlaag geplaeg. Me verdènk de mafia van betrokkeheid, meh de volgenden daag betwievelt me dat weer.

;15 mei
Naodat 't de versjillende partieje en presidentj Papoulias neet lök óm 'n regering te vörme, kunjig me in Grekelandj nuuj verkezinge aan.

;6 mei
Bie de parlemèntsverkezinge in Grekelandj haole versjillende extremistische partieje mónsterwinste, dewiel de centrumrechse en sociaaldemocrate verleze.

;8 miert
Grekelandj saneert zien sjöld bie de banke en veurkump daomit (veurluipig) e faillissemènt.

;18 fibberwarie
Paus Benedictus XVI creëert 22 nuuj kardinale, ónger wae de Nederlandsen aartsbisjop Wim Eijk. en de Belzjen theoloog Julien Ries.

;13 fibberwarie
D'n tribbenaal in Turien lèk in e perces taege Eternit óm asbesvervoeling lang gevangenissjtraffe en zjwaor sjaojvergeujinge op.

;12 fibberwarie
Temidde van zjwaor proteste en versjendeleringe nump 't Greeks parlemèntj nuuj zjwaor besjpaoringe aan.

;13 jannewarie
't Cruisesjeep *Costa Concordia* löp vas bie 't Italiaans eilandj Giglio en kapseis; 't gief 32 doeje en hóngerde en gewónje.

## 2011
;23 december
D'r paus Benedictus XVI makt bekènd dat Hildegard von Bingen in oktober 2012 es *Kirklieërer* in d'r Canon werd geneumd.

;20 november
Bie de parlemèntsverkezinge in Sjpanje haolt de conservatief Partido Popular de absolute mierderheid. De regerende socialiste van premier Zapatero verlere zjwaor.

;16 november
Mario Monti, de nuje premier van Italië, maak zie kabinèt bekèndj. 't Besjteit gans oet technocrate, Monti weurt behauve premier zelf ouch minister van financië en economische zakes.

;12 november
Naodat de twie kamers van 't Italiaans parlemènt mit 't besjpaoringsplan höbbe ingesjtump, trejt Silvio Berlusconi wie belaof aaf as premier.

;8 november
Premier Silvio Berlusconi van Italië besjlut naodat hae de mierderheid in 't Italiaans liegerhoes haet verlore óm binnekort aaf te trejje; 't parlemènt mót dan iers zien besjpaoringsplan goodkäöre.

;6 november
De partieje van 't Greeks parlemènt besjlete tot de vörming van 'n regering van nationaal einheid zónger premier Jorgos Papandreou.

;23 oktober
In 't oeste van Turkieë, kortbie de sjtad Van, vèntj 'nen aerdsjóddel plaats mit 'n krach van 7,2 op de MM-sjaol. De daag tenao zalle hóngerde doeje valle.

;25 september
In de arena van La Monumental in Barcelona vèntj 't allerlèste deuregevech plaatsj. Catalonië geit de gevechte per 1 januari 2011, as twiede regio in Sjpanje, verbeje.

;29 juli
De ganse Turkse laegertop sjtap op, nao me dènk oet ónvrei euver de regering.

;1 mei
Johannes Paulus II, paus van 1978 tot 2005, weurt in Roeme zielig verklaord.

;10 jannewarie
De Baskische terreurbeweging ETA kundeg e permanint staak-'t-vure aon.

## 2010
;7 november
Tösje hel proteste wiejt paus Benedictus XVI, op bezeuk in Sjpanje, de Templo de la Sagrada Família in Barcelona in. Dees kèrk is al mier as hóngerd jaor in aanboew.

;31 oktober
In Taksim, e drökbezoch winkelgebeed in Istanbul, Turkieë, vèntj 'ne zelfmaordaonajlaag plaats, wobiej minstes 22 gewónje valle.

;12 september
In Turkije sjtömp 'm mierderheid van de bevolking veur 'n nuuj gróndjwèt die de mach van 't laeger inperk en 't volk mier democratische rechte geuf. Kritiek is aevel op de mach die de regering in de rechelike mach krieg.

;21 april
Juan Antonio Samaranch, veurmaoleg veurzitter vaan 't Internationaal Olympisch Comité, störf op 89-jaorege leeftied.

## 2009
6 april
'n Aerdbeiving in de Italiaanse stad l'Aquila van 6.2 op de sjaal van Richter verwoes e groeat deil van de middelieëuwse binnestad.

## 2008
;21 miert
De weenkelsjtraot in de hoofsjtad Nicosia wert geaoëpend nao oonderhanelinge tösje Grieks en Törks Cyprus.

;9 miert
De Sjpaanse parlemèntsverkezinge waere gewonne door de regerende socialistische partiej ónger premier José Zapatero.